b'\n_START_ARTICLE_\nLotus 91\n_START_PARAGRAPH_\nLotus 91 je Lotusov dirkalnik Formule 1, ki je bil v uporabi v sezoni sezoni 1982. Zasnovali so ga Colin Chapman, Martin Ogilvie in Tony Rudd. Po ve\xc4\x8d slab\xc5\xa1ih dirkalnikih in sezonah se je Colin Chapman vrnil nazaj k osnovam, dirkalnik pa je delno temeljil na Williamsu FW07 in Lotusu 88. Poganjal ga je motor Ford Cosworth DFV, menjalnik je bil standardni Hewland, zasnova je bila enostavna, zato je bil lahek za vzdr\xc5\xbeevanje. Po zgledu Brabhama je bil ti prvi Lotusov dirkalnik s karbonskimi zavorami, kar je mo\xc4\x8dno skraj\xc5\xa1alo zavorno pot. Chapman se je po preu\xc4\x8devanju novih materialov odlo\xc4\x8dil zgraditi \xc5\xa1asijo iz karbonskih vlaken._NEWLINE_Pod vodstvom Petra Warra je mo\xc5\xa1tvo trdo delalo na dirkalniku. Lahka in trdna \xc5\xa1asija je dajala Lotusu 91 mo\xc5\xbenost boja z dirkalniki z mo\xc4\x8dnej\xc5\xa1imi turbo motorji, Cosworth pa je samo za Lotus izdela verzijo motorja DFV s kraj\xc5\xa1im taktom. Vzmetenje je bilo revolucionarno, saj sta bila vi\xc5\xa1ina in obna\xc5\xa1anje vzmetenja nastavljiva iz notranjosti dirkalnika, Lotus 91 je bil prvi dirkalnik z aktivnim podvozjem. Sistem so delno nadzorovali ra\xc4\x8dunalniki, v za\xc4\x8detni fazi pa \xc5\xa1e vedno v ve\xc4\x8dji meri hidropnevmati\xc4\x8dni sistem. Elio De Angelis je znal izkoristiti prednosti dirkalnika, toda na hitrej\xc5\xa1ih dirkali\xc5\xa1\xc4\x8dih, kot so bili Hockenheimring, Monza and the \xc3\x96sterreichring, dirkalnik ni bil konkuren\xc4\x8den. Na slednjem je po napetem zadnjem krogu De Angelis premagal Kekeja Rosberga in zmagal, osvojil je \xc5\xa1e nekaj uvrstitev na stopni\xc4\x8dke, skupno pa peto mesto v dirka\xc5\xa1kem prvenstvu. Po prepovedi ground effecta za sezono 1982 dirkalnik ni bil ve\xc4\x8d primeren, Lotus pa je izdelal svoj prvi turbo dirkalnik Lotus 93T. Lotus 91 je dosegel zadnjo Lotusovo zmago pod vodstvom Colina Chapmana, ki je decembra 1982 umrl zaradi sr\xc4\x8dnega napada.'